Pyssel Webshopin myynti- ja toimitusehdot

Näitä yleisiä toimitusehtoja sovelletaan Pyssel Webshopissa, ellei tarjouksessa tai kauppasopimuksessa ole kirjallisesti toisin sovittu.

Hinnat ilmoitetaan nettohintoina ilman ALV:a, ellei tarjouksessa tai hinnastossa ole muuta mainittu.

Myyjä on oikeutettu muuttamaan tarjottua hintaa, jos ao. tuotteen hankintamaan ja Euron valuuttakursseissa tapahtuu yli 2 % muutos tai hankintahinnat muuten muuttuvat valtiovallan toimenpiteiden johdosta.

Toimitamme tarvikkeet rahtivapaasti 14,90 EUR vakuutettuna postipakettina tai postirahtina valintamme mukaan ostajan toimitusosoitteeseen yleisten kuljetusehtojen mukaisesti. Kalusteiden ja yli 50 kg painavien koneiden (paloturvakaapit, toimisto- ja riippusäilytyskaapit, asiakirjatuhoojat ja paperileikkurit) tai asiakkaan erikoistoivomusten mukaan toimitettavien tuotteiden rahdin maksaa aina ostaja.

Ostaja maksaa myös mahdolliset kanto- ja muut kulut, jotka eivät kuulu normaaliin rahtihintaan. Pyssel suorittamasta hyllytyspalvelusta veloitetaan 35 EUR (alv 0%) / täydennyskerta, sisältäen hyllyn inventoinnin. (Pietarsaari ja lähialue)

Käytössämme on minimitilausmäärä 10 EUR (alv. 0%). Tätä pienempiä tilauksia ei toimiteta. Alle 50 EUR tilauksista veloitamme 7 EUR (alv 0%) ympäristömaksun.

**Puutteet ja virheelliset toimitukset, takuut**

Jos tuotteet ovat vaurioituneet kuljetuksen aikana, on hyvitystä varten toimittava erillisten kuljetusvahinko-ohjeiden mukaisesti.

Puutteellisen tai virheellisen toimituksen osalta tapahtuvan täydennystoimituksen tai vastaavan hinnanalennuksen laskentaperusteena käytetään tarjouksessa tai hinnastossa mainittuja hintoja ja myyjän vastuu rajoittuu vain puutteellisen tai virheellisen tavaraerän korvaamiseen. Myyjällä ei ole vastuuta ostajalle mahdollisesti koituvasta välillisestä vahingosta.

Ostajan, joka haluaa vedota puutteelliseen tai virheelliseen toimitukseen tulee huomauttaa asiasta 8 vuorokauden kuluessa siitä kun tavara on hänelle toimitettu. Virheellinen erä on tarvittaessa yhteisesti tarkastettava.

Koska valmistaja tai myyjä ei voi vaikuttaa tuotteen lopullisiin käyttöolosuhteisiin, kuljetukseen, varastointiin, käsittelyyn tms., tuotteen virheettömyys taataan ainoastaan toimitushetkellä. Tuotteilla on valmistajan tuotetakuu, jonka puitteissa virheellinen tuote korjataan tai vaihdetaan uuteen. Muita vaatimuksia ei hyväksytä. Tuotteesta annetut käyttötiedot ovat kokemukseen perustuvia, mutta olosuhteiden vaihtelevuudesta johtuen ne ovat vain suuntaa antavia. Ostajan on viimekädessä itse varmistettava tuotteen soveltuvuus haluttuun tarkoitukseen.

**PALAUTUKSET**

Tavaraa ei saa palauttaa ennen myyjän antamaa suostumusta. Palautusta on seurattava lähetysluettelo, josta ilmenevät: - palautuksen syy ja hyväksyjän nimi - laskun numero - toimituspäivä.

Palautettavien tuotteiden tulee olla alkuperäispakkauksissa eikä niissä saa olla hinnoittelu- tai muita merkintöjä. Poikkeuksen tähän muodostaa vain laatuvirheeseen perustuva palautus.

Myyjän virheestä johtuvan palautusrahdin maksaa myyjä, ja myyjä järjestää palautettavan tuotteen palautuskuljetuksen.

**Viivästyneet toimitukset**

Viivästyneiden toimitusten mahdolliset korvaukset sovitaan asiakkaan kanssa tapauskohtaisesti.

**Ylivoimainen este**

Lakko, työsulku, tulipalo, konerikko, raaka-aineiden puute, viranomaistoimenpide tai muu myyjästä riippumaton ylivoimainen este vapauttaa noudattamasta sovittua toimitusaikaa. Mikäli edellä mainittu tapahtuma teknisesti tai taloudellisesti vaikeuttaa kohtuuttomasti tarjotun tavaraerän toimittamista on myyjä oikeutettu peruuttamaan tarjouksensa tai purkamaan sopimuksen kokonaan tai vielä toteutumattomalta osalta. Ostajalla ei ole oikeutta vaatia tämän johdosta vahingonkorvausta.

Mikäli toimitusaika edellä mainitusta syystä venyisi yli kolmella kuukaudella on ostaja oikeutettu peruuttamaan tilauksensa. Kaupan peruuntuessa ylivoimaisen esteen vuoksi mahdollinen ennakkomaksu palautetaan ostajalle.

**Maksuehdot**

Maksu on suoritettava 14 päivän kuluessa laskun päiväyksestä. Maksun viivästyessä perimme korkolain mukaisen viivästyskoron sekä huomautus- ja perintäkulut. Huomautuskulut 5 euroa / kerta.

Myyjä voi harkintansa mukaan edellyttää ennakkomaksun, pankkitakauksen tai muun hyväksymänsä vakuuden ennen tavaran toimittamista.

**Omistusoikeudet ja vastuu**

Tavara siirtyy ostajan omaisuudeksi kun se on kokonaisuudessaan maksettu, kuitenkin jälleenmyyjälle omistusoikeus siirtyy heti. Vastuu tavaraan kohdistuvasta vahingosta siirtyy luovutushetkellä ostajalle.

**Vastuuvapauslauseke (tämän verkkosivuston käyttöehdot)**

Tämän vastuuvapauslausekkeen ehdot koskevat tätä verkkosivustoa (www.pyssel.fi), jonka ylläpitäjä on Caj Penttala. Yrityksen pääasiallinen toimipaikka sijaitsee osoitteessa Papinvirrantie 38, Pietarsaari, Suomi, sen rekisteröity kotipaikka on Pietarsaari ja se on rekisteröity Patentti- ja rekisterikeskuksen kaupparekisteriin Ytunnuksella 1868857-9. Sivusto on Suomessa asuville käyttäjille. Lue tämä vastuuvapauslauseke huolellisesti. Käyttämällä tätä sivustoa ja/tai sivustossa tai sen välityksellä annettuja tietoja sitoudut noudattamaan tätä vastuuvapauslauseketta.

Tässä sivustossa tai sen välityksellä annetut tiedot on tarkoitettu vain tiedoksi, eikä niillä ole tarkoitus korvata mitään neuvoja. Jos teet näiden tietojen perusteella päätöksiä, se tapahtuu omalla vastuullasi. Sivuston sisältämistä tiedoista ei voida johtaa mitään oikeuksia. Vaikka Pyssel pyrkii antamaan paikkansapitäviä, kattavia ja ajantasaisia tietoja, se ei anna mitään takuita tai lupauksia sivustosta tai sen välityksellä annettujen tietojen paikkansapitävyydestä, kattavuudesta tai ajantasaisuudesta.

Pyssel ei esitä tai takaa, että tämä sivusto toimii virheettömästi tai keskeytyksettä. Tätä sivustoa ei saa käyttää tarkoituksiin, jotka voivat haitata toisten internetkäyttäjien käyttökokemusta, vaarantaa sivuston toiminnan ja/tai vaikuttaa sivustossa tai sen välityksellä annettaviin tietoihin tai sivuston toteutukseen käytettyyn ohjelmistoon.

Pyssel ei vastaa mistään suorista tai epäsuorista vahingoista, jotka liittyvät tämän sivuston käyttöön ja/tai sivustossa tai sen välityksellä annettuihin tietoihin. Pyssel pidättää oikeuden muuttaa sivustossa tai sen välityksellä annettuja tietoja sekä tämän vastuuvapauslausekkeen ehtoja milloin tahansa ilman erillistä ilmoitusta. Pyssel ei vastaa minkään ulkoisten verkkosivustojen sisällöstä, joista on linkkejä tähän sivustoon tai joihin on linkkejä tästä sivustosta.

### Maksaminen

Meillä voi valita sähköisen- tai paperilaskutuksen.